CELEX: 32017D1282
Language: hr
Date: 2017-07-14 00:00:00
Title: Provedbena odluka Komisije (EU) 2017/1282 оd 14. srpnja 2017. o neodobravanju 2-metil-1,2-benzizotiazol-3(2H)-ona kao aktivne tvari za uporabu u biocidnim proizvodima vrste 13 (Tekst značajan za EGP. )

15.7.2017   
            
            
               HR
            
            
               Službeni list Europske unije
            
            
               L 184/69
            
         PROVEDBENA ODLUKA KOMISIJE (EU) 2017/1282
   оd 14. srpnja 2017.
   o neodobravanju 2-metil-1,2-benzizotiazol-3(2H)-ona kao aktivne tvari za uporabu u biocidnim proizvodima vrste 13
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2.,
   budući da:
   
               (1)
            
            
               Poljska je 26. studenoga 2009. primila zahtjev, u skladu s člankom 11. stavkom 1. Direktive 98/8/EZ Europskog parlamenta i Vijeća (2), za uvrštenje aktivne tvari 2-metil-1,2-benzizotiazol-3(2H)-on (EZ br.: nije dodijeljen, CAS br. 2527-66-4) u Prilog I. toj Direktivi za uporabu u proizvodima vrste 13, „Sredstva za zaštitu tekućina za obradu metala”, kako je opisana u Prilogu V. toj Direktivi, što odgovara vrsti proizvoda 13 kako je opisana u Prilogu V. Uredbi (EU) br. 528/2012.
            
         
               (2)
            
            
               Poljska je 24. ožujka 2016. podnijela izvješće o ocjenjivanju zajedno sa svojim preporukama, u skladu s člankom 90. stavkom 2. Uredbe (EU) br. 528/2012.
            
         
               (3)
            
            
               Mišljenje Europske agencije za kemikalije sastavio je 16. prosinca 2016. Odbor za biocidne proizvode, uzimajući pritom u obzir zaključke nadležnog ocjenjivačkog tijela.
            
         
               (4)
            
            
               U skladu s tim mišljenjem ne može se očekivati da će biocidni proizvodi vrste 13 koji sadržavaju 2-metil-1,2-benzizotiazol-3(2H)-on ispuniti zahtjeve iz članka 19. stavka 1. točke (b) Uredbe (EU) br. 528/2012. Za tu vrstu proizvoda scenariji koji su ocijenjeni u procjeni rizika za okoliš pokazali su neprihvatljive rizike.
            
         
               (5)
            
            
               Stoga nije primjereno odobriti 2-metil-1,2-benzizotiazol-3(2H)-on za uporabu u biocidnim proizvodima vrste 13.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za biocidne proizvode,
            
         DONIJELA JE OVU ODLUKU:
   Članak 1.
   2-metil-1,2-benzizotiazol-3(2H)-on (EZ br.: nije dodijeljen, CAS br. 2527-66-4) ne odobrava se kao aktivna tvar za uporabu u biocidnim proizvodima vrste 13.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 14. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).